作者：奚岊
词牌/韵律：解连环

paragraphs: 霁环新掠。
正风回浪影，时摇城脚。
叹天涯、春草无伦，似凝伫当时，柳颦花弱。
步锦珠沉，谩一眸、千年如昨。
信龙楼凤阁，无奈都由，笑歌休却。
斜阳柳边自落。
听幽禽两两，沙际停泊。
道世问、多少闲愁，总输与扁舟，五湖游乐。
便买蓑衣，又生怕、鱼龙风恶。
把从前、万事对酒，且休问著。